Maailma arenguaruanne

Maailmapanga maailma arenguaruanne on maailma majandusliku, sotsiaalse ja keskkondliku olukorra näitaja, mida on 1978. aastast välja antud igal aastal.
Aruanne analüüsib ning annab soovitusi mingil spetsiifilisel ja olulisel arenguteemal, alates põllumajandusest, riigi rollist, üleminekumajandustest ning tööjõust, lõpetades taristu, tervise, keskkonna ja vaesusega. Info kvaliteedi ja ajakohase tõttu on aruanne mõjukas väljaanne, mida kasutavad mitmed multilateraalsed ja bilateraalsed rahvusvahelised organisatsioonid, riikide valitsused, teadurid, kodanikuühendused ja -võrgustikud ning teised globaalsed arvamusliidrid oma otsuste tegemiste toetuseks. Maailma arenguaruanne tugineb põhjalikul uurimistööl ning on üks peamisi Maailmapanga Arenguökonoomika üksuse väljaandeid. Aruanne ilmub peamiselt ainult ingliskeelsena, teatud aastatel on see ka prantsus- ja hispaaniakeelsena ilmunud.&lt;ref name="https://openknowledge.worldbank.org/handle/10986/2124"&gt;https://openknowledge.worldbank.org/handle/10986/2124&lt;/ref&gt;
Ajalugu.
Aastatel 1974–1980 keskendus Maailmapank arengumaade inimeste tavavajaduste täitmisele. Laenude hulk ja maht laenajatele suurenes, samal ajal laienesid laenude sihtrühmad infrastruktuurilt sotsiaalteenustele ja teistesse sektoritesse.&lt;ref name="https://en.wikipedia.org/wiki/World_Bank#cite_note-World_Bank_Historical_Chronology_1970-1979-10"&gt;World Bank. "World Bank Historical Chronology: 1970–1979"http://go.worldbank.org/847R4CBE80. World Bank Group.&lt;/ref&gt; Muutustes oli suur roll Robert McNamaral, kes määrati maailmapanga presidendi ametikohale 1968. aastal Lyndon B. Johnsoni&lt;ref name="https://en.wikipedia.org/wiki/World_Bank#cite_note-Goldman_2005-8"""&gt;Goldman, Michael (2005). Imperial Nature: The World Bank and Struggles for Social Justice in the Age of Globalization. New Haven, CT: Yale University Press. ISBN 978-0-300-11974-9.&lt;/ref&gt; poolt. McNamara palkas pangavarahoidja Eugene Rotbergi otsima uusi kapitaliallikaid väljaspool põhja panku, kes olid olnud rahastamise primaarseteks allikateks. Rotberg kasutas globaalset võlakirjaturgu, et suurendada panga kasutatavat kapitali.&lt;ref name="https://en.wikipedia.org/wiki/World_Bank#cite_note-Rotberg_1994-11"&gt;Rotberg, Eugene (1994). "Financial Operations of the World Bank" https://web.archive.org/web/20160705163027/http://external.worldbankimflib.org/uhtbin/cgisirsi/x/0/0/5/?searchdata1=219610%7Bckey%7D#_ . Bretton Woods: looking to the future: commission report, staff review, background papers. Washington, D.C.: Bretton Woods Commission&lt;/ref&gt; Üks tagajärg vaesuse leevenduse perioodile oli kolmanda maailma võla kiire kasv. Aastatel 1976–1980 suurenes kolmanda maailma võlg aastas keskmiselt 20%. Sellest tingituna hakkas Maailmapank välja andma maailma arenguaruannet.
Teemad läbi aegade.
Maailma arenguaruannet hakati välja andma iga-aastase publikatsioonisarjana, mille esimene aruanne kandis pealkirja „Väljavaade kasvuks ja vaesuse leevenduseks“. Sellest alates on see igal aastal keskendatud mõnele konkreetsele teemale, mis on arengukeskne, ning aruannetes esitatakse üksikasjalik uuring asjakohaste sektorite, kasutusalade ja väljatöötatud vahendite kohta. Aruanded ja nende pealkirjad on järgmised: